પાકિસ્તાનમાં ઈશનિંદાના કેસમાં એક ખ્રિસ્તી મહિલાને સુપ્રીમ કોર્ટે આરોપ મુક્ત કરી છે. ચાર બાળકોની માતા આસિયા બીબી(47)ને પોતાના પડોશી સાથે વિવાદ થયો હતો, બાદમાં તેમની પર ઈસ્લામના અપમાનનો આરોપ મૂકવામાં આવ્યો હતો, જેમાં એમને હાઈકોર્ટે દોષિત ઠેરવ્યાં હતાં. જોકે, પાકિસ્તાનની સુપ્રીમ કોર્ટે બુધવારે એક ઐતિહાસિક ચુકાદામાં આસિયા બીબીને નિર્દોષ જાહેર કર્યાં અને મોતની સજા રદ કરી દીધી હતી.